Sentenza tal-Qorti Ġenerali tat-13 ta’ Lulju 2022 – AI et vs ECDC
(Kawża T-864/19) 1
(Servizz pubbliku – Persunal tal-ECDC – Fastidju psikoloġiku – Talba għal assistenza – Twissijiet bil-quddiem – Artikolu 31 tal-Karta tad-Drittijiet Fundamentali tal-Unjoni Ewropea – Artikolu 24 tar-Regolamenti tal-Persunal Portata tad-dmir ta’ assistenza – Dmir ta’ premura – Ftuħ ta' investigazzjoni – Terminu raġonevoli – Responsabbiltà – Illegalità)
Lingwa tal-kawża: l-Ingliż
Partijiet
Rikorrenti: AI, HV, HW, HY (rappreżentanti: L. Levi u A. Champetier, avukati)
Konvenut: Iċ-Ċentru Ewropew għall-Prevenzjoni u l-Kontroll tal-Mard (ECDC) (rappreżentanti: J. Mannheim, aġent, assistita minn D. Waelbroeck u A. Duron, avukati)
Suġġett
Permezz tar-rikors tagħhom ibbażat fuq l-Artikolu 270 TFUE, ippreżentat fir-Reġistru tal-Qorti Ġenerali fis-17 ta’ Diċembru 2019, ir-rikorrenti jitolbu kumpens għad-danni li ġarrbu minħabba, essenzjalment, l-assenza ta’ risposta adegwata taċ-Ċentru Ewropew għall-Prevenzjoni u l-Kontroll tal-Mard (ECDC) quddiem l-aġir ta’ A (kap ta’ unità) fir-rigward tagħhom bejn l-2012 u l-2018, li skonthom jikkostitwixxi, fastidju psikoloġiku.
Dispożittiv
Ir-rikors huwa miċħud.
Kull parti għandha tbati l-ispejjeż tagħha.
____________
1     ĠU C 61, 24.2.2020.